PROSPECTUL

1. Denumirea produsului medicinal veterinar

Bravecto 112.5 mg soluție spot-on pentru pisici mici (1,2 - 2,8 kg)
Bravecto 250 mg soluție spot-on pentru pisici de talie medie (> 2,8 – 6,25 kg) 


2. Compoziție

Fiecare ml conține 280 mg fluralaner. Fiecare pipetă furnizează:

	Greutate corporală a pisicii 
	Pipeta conține (ml)
	Fluralaner (mg)

	pentru pisici mici 1,2 - 2,8 kg
	0,4
	112,5

	pentru pisici de talie medie > 2,8 – 6,25 kg
	0,89
	250



Soluție limpede, incoloră până la galben.


3. Specii țintă
Pisici.

4. Indicații de utilizare

Pentru tratamentul infestațiilor cu căpuşe şi purici la pisici.

Acest produs medicinal veterinar este un insecticid şi acaricid sistemic care oferă activitatea de omorâre imediată şi persistentă pentru purici (Ctenocephalides felis) si căpuşe (I. Ricinus) timp de 12 săptămâni.
Puricii şi căpuşele trebuie să fie ataşate la gazdă şi să se hrănească cu scopul de a fi expuse la substanţa activă.
Produsul medicinal veterinar se poate utiliza ca parte a strategiei de tratament pentru controlul
dermatitei alergice produse de purici (DAP).
Pentru tratamentul infestațiilor cu râie auriculară (Otodectes cynotis).


5. Contraindicații

Nu se utilizează în caz de hipersensibilitate la substanţa activă sau la oricare dintre excipienţi.

6. Atenționări speciale

Atenţionări speciale pentru fiecare specie ţintă:
Pentru a fi expuşi la fluralaner este necesar ca paraziţii să înceapă hrănirea pe gazdă; prin urmare riscul de răspândire al bolilor transmisibile nu se poate exclude.
Utilizarea inutilă de antiparazitare sau utilizarea care se abate de la instrucțiunile date în RCP poate crește presiunea de selecție a rezistenței și poate duce la o eficacitate redusă. Decizia de utilizare a produsului medicinal veterinar trebuie să se bazeze pe confirmarea speciilor parazitare și a prevalenței                  sau a riscului de infestare pe baza caracteristicilor epidemiologice ale acestuia, pentru fiecare animal în parte.

Trebuie luată în considerare posibilitatea ca alte animale din aceeași gospodărie să poată fi o sursă de reinfecție cu paraziți, iar acestea ar trebui tratate, după caz, cu un produs medicinal veterinar adecvat.

Precauţii speciale pentru utilizare la animale:
Trebuie atenție pentru a se evita contactul cu ochii animalului. 
Nu folosiți direct pe leziuni ale pielii.
În absenţa datelor disponibile, produsul medicinal veterinar nu trebuie utilizat la pisoii mai tineri de 9
săptămâni sau/și cu greutatea mai mică de 1,2 kg.
Produsul medicinal veterinar nu trebuie administrat la intervale mai scurte de 8 săptămâni deoarece siguranţa pentru intervale mai scurte nu a fost testată
Acest produs medicinal veterinar este pentru administrare topică si nu trebuie administrat oral.
Nu permiteți animalelor recent tratate să se lingă între ele.

Precauţii speciale care trebuie luate de persoana care administrează produsul medicinal veterinar la
animale:
Trebuie evitat contactul cu produsul medicinal veterinar și mănușile de protecție de unică folosință obținute cu acest produs medicinal veterinar la punctul de vânzare trebuie purtate la manipularea produsului medicinal veterinar din următoarele motive:
Au fost raportate reacții de hipersensibilitate la un număr mic de persoane, ceea ce poate fi potențial grav.

Persoanele cu hipersensibilitate la fluralaner sau la oricare dintre excipienți ar trebui să evite orice expunere la produsul medicinal veterinar .
Produsul medicinal veterinar este aderent la piele și se poate lega, de asemenea, de suprafețe după
scurgerea produsului medicinal veterinar.

Au fost raportate erupții cutanate sau amorțeală la un număr mic de persoane după contactul cu pielea. Dacă intră în contact cu pielea, spălați imediat zona afectată cu săpun și apă. În unele cazuri, săpunul și apa nu sunt suficiente pentru a îndepărta produsul medicinal veterinar vărsat pe degete.
Contactul cu produsul medicinal veterinar poate apărea și când se manipulează animalul tratat. Asigurați-vă că locul de aplicare de pe animalul dvs. nu mai este vizibil înainte de avea contact din nou cu locul aplicării. Aceasta include mângâierea animalului sau împărțirea patului cu animalul. Este                                                         nevoie de până la 48 de ore pentru ca locul de aplicare să se usuce, dar va fi vizibil mai mult timp.

Dacă apar reacții cutanate, consultați un medic și și prezentați ambalajul produsului medicinal veterinar.
Persoanele cu o piele sensibilă sau cu alergie cunoscută în general, de ex. la alte medicamente de uz veterinar de acest tip ar trebui să manipuleze produsul medicinal veterinar precum și animalele tratate                                              cu prudență.
Acest produs medicinal veterinar poate provoca iritația ochilor. În cazul contactului cu ochii, clătiți imediat cu apă.

Acest produs medicinal veterinar este dăunător după ingerare. Păstrați produsul medicinal veterinar în ambalajul original până la utilizare, pentru a împiedica accesul direct al copiilor la produsul medicinal veterinar. O pipetă folosită trebuie imediat eliminată.
În caz de ingestie accidentală, solicitați sfatul medicului și prezentați medicului prospectul produsului medicinal veterinar sau eticheta.

Produsul medicinal veterinar este foarte inflamabil. A se ține departe de căldură, scântei, flacără deschisă sau alte surse de aprindere.
În cazul scurgerii pe suprafețe ca de exemplu masă sau podea, îndepărtați excesul de produs medicinal veterinar folosind hârtie și curățați zona cu detergent.

Utilizare în perioada de gestaţie, lactaţie sau fertilitate:
Siguranţa produsului medicinal veterinar nu a fost stabilită pe durata creşterii, gestaţiei și lactaţiei. Se
poate utiliza la animalele dupa evaluarea balanței beneficiu/risc de către medicul veterinar responsabil. Interacțiuni cu alte produse medicinale și alte forme de interacțiune:                  
Nu se cunosc.


Fluralaner se leagă de proteinele plasmatice şi poate concura cu alte substanțe active cu capacitate crescută de legare, cum ar fi medicamente anti-inflamatoare nesteroidiene (AINS) şi derivatul cumarinic varfarina. Incubarea fluralaner în prezenţa carprofenului sau a varfarinei în plasmă la concentraţii plasmatice maxime preconizate nu a redus legarea de proteine a fluralaner, carprofenului              sau varfarinei.
Pe perioada testelor clinice și de laborator, nu au apărut interacţiuni între produsul medicinal veterinar
şi produsele medicinale veterinare de rutină utilizate.

Supradozare:
Siguranța a fost demonstrată la pisoii de 9 –13 săptămâni şi greutate de 0,9 - 1,9 kg tratați cu supradoze de până la 5 ori doza maximă recomandată de 3 ori la intervale mai scurte decât cele recomandate (intervale de 8 săptămâni).
Absorbția orală a produsului medicinal veterinar la doza maximă recomandată a fost bine tolerată la
pisici, în afară de salivarea și tuse limitată sau vomă imediat după administrare.

Incompatibilități majore:
Nu se cunosc.

7. Evenimente adverse

	Pisică:
	Frecvente
(1 până la 10 animale / 100 de animale
tratate):
	Reacții ale pielii, la locul de aplicare (cum ar fi eritem sau alopecie) #

	Mai puțin frecvente
(1 până la 10 de animale / 1 000 de
animale tratate):
	Tremurături musculare,
Letargie, Anorexie
Vomă, Hipersalivație

	Foarte rare
(<1 animal / 10 000 de animale tratate, inclusiv raportările izolate):
	Convulsii


# ușoare și tranzitorii

Raportarea evenimentelor adverse este importantă. Permite monitorizarea continuă a siguranței unui produs. Dacă observați orice reacții adverse, chiar și cele care nu sunt deja enumerate în acest prospect, sau credeți că medicamentul nu a avut efect, vă rugăm să contactați în mai întâi medicul veterinar. De asemenea, puteți raporta evenimente adverse către deținătorul certificatului de înregistrare sau reprezentantul local al deținătorului certificatului de înregistrare, folosind datele de contact de la sfârșitul acestui prospect sau prin sistemul național de raportare.


8. Doze pentru fiecare specie, căi de administrare și metode de administrare

Pentru utilizare spot-on.

Bravecto trebuie administrat în concordanţă cu următorul tabel (corespunzător cu doza de 40 - 94 mg
fluralaner/kg greutate corporală):
	Greutatea
corporala (kg) pe pisică
	Numărul și concentrația pipetelor care se vor administra

	
	Bravecto 112,5 mg
	Bravecto 250 mg

	1,2 – 2,8
	1
	

	> 2,8 – 6,25
	
	1




Subdozarea poate duce la o utilizare ineficientă și poate favoriza dezvoltarea rezistenței.

9. Recomandări privind administrarea corectă

Metoda de administrare:
[image: ]Pasul 1: Imediat înainte de utilizare, deschideți plicul și scoateți pipeta.
[image: ]Puneți mănușile. Pipeta trebuie ținută de bază sau de porțiunea superioară rigidă de sub capac în poziție verticală (vârful în sus) pentru deschiderea acestuia. Capacul trebuie rotit în sens orar sau invers acelor de ceasornic o tură completă. Capacul va rămâne pe pipeta; nu este posibilă detașarea. Pipeta este deschisă și gata de aplicare atunci când se simte ruperea sigiliului.

Pasul 2: Pisica trebuie să stea în picioare sau în poziția culcat, cu spatele orizontal în timpul aplicării. Plasați vârful pipetei pe piele, vertical, între                   omoplații pisicii.

Pasul 3: Strângeți pipeta ușor și aplicați întregul conținut direct pe pielea pisicii. Produsul medicinal veterinar trebuie aplicat pe pisicile până la 6,25 kg într-un singur punct la baza craniului și în două puncte pe pisici mai mari de 6,25 kg greutate corporală.
Schemă de tratament:
Pentru infestările cu purici și căpușe, necesitatea și frecvența reluării tratamentului(lor) trebuie să se bazeze pe recomandarea de specialitate și trebuie să țină cont de situația epidemiologică locală și de  stilul de viață al animalului.
Pentru controlul optim al infestării cu căpușe și purici, produsul trebuie administrat la intervale de 12 săptămâni.
Pentru tratamentul infestărilor cu râie auriculară (Otodectes cynotis), trebuie aplicată o singură doză de produs medicinal veterinar. O nouă examinare veterinară este recomandată la 28 de zile după tratament, deoarece unele animale pot necesita un tratament suplimentar cu un produs medicinal veterinar alternativ.

10. Perioada de așteptare

Nu se aplică.

11. Precauții speciale pentru depozitare
A nu se lăsa la vederea si îndemâna copiilor.
Acest produs medicinal veterinar nu necesită condiții speciale de păstrare.
Pipetele trebuie să fie păstrate în ambalajul exterior pentru a preveni pierderea de solvent sau absorbția de umiditate. Plicul              trebuie să fie deschis numai imediat înainte de utilizare.
A nu se utiliza acest produs veterinar după data expirării marcată pe  ambalaj după EXP. Data expirării                  se referă la ultima zi din acea lună.

12. Precauții speciale pentru eliminare

Medicamentele nu trebuie eliminate în apele uzate sau deșeurile menajere.
Acest produs medicinal veterinar nu trebuie să ajungă în cursurile de apă, deoarece fluralaner poate fi periculos pentru pești și alte organisme acvatice.
Utilizați sistemele de returnare a produselor medicinale veterinare neutilizate sau a deșeurilor provenite  din acestea, în conformitate cu cerințele locale și cu sistemele naționale de colectare aplicabile. Aceste măsuri ar trebui să contribuie la protecția mediului.
Solicitați medicului veterinar sau farmacistului informații referitoare la modalitatea de eliminare a medicamentelor care nu mai sunt necesare.

13. Clasificarea produselor medicinale veterinare

Produs medicinal veterinar eliberat pe bază de rețetă.

14. Numerele autorizațiilor de comercializare și dimensiunile ambalajelor

Fiecare cutie de carton conține 1 sau 2 pipete și o pereche de mănuși per pipetă. 
Este posibil ca nu toate dimensiunile de ambalaj să fie comercializate.

15. Data ultimei revizuiri a prospectului

07.2024
Informații detaliate privind acest medicament de uz veterinar sunt disponibile în Baza de Date a Republicii Moldova - Registrul de Stat al medicamentelor de uz veterinar (https://registru.ansa.gov.md/).


16. Date de contact
Deținătorul certificatului de înregistrare și producătorul responsabil pentru eliberarea seriei și date de contact pentru raportarea reacțiilor adverse suspectate:
Intervet GesmbH
 Siemensstrasse 107 
1210 Vienna
 Austria

Pentru orice informații referitoare la acest medicament de uz veterinar, vă rugăm să contactați reprezentantul local al deținătorului certificatului de înregistrare.

Republica Moldova 
SA "Farmavet", Chișinău, Petricani 198.
Tel.:  022 - 31-72-70; 022-31-72-67; 022- 99-9289;
Fax: 022-31-72-68; www.farmavet.md 
E-mail:farmavet2017@gmail.com


17.	Alte informații
Produsul medicinal veterinar contribuie la controlul populaţiilor de purici în mediu în zonele în care
pisicile tratate au acces.
Debutul efectului este la 12 ore după fixare pentru purici (C. felis) şi 48 de ore după ataşare pentru căpuşe (I. ricinus).


[bookmark: _GoBack]https://www.vetplanet.ro/pisici/bravecto-plus-cat-spot-on-250-mg-2-8-6-25-kg-o-pipet%C4%83.html

